Eñ ne oa ket fellet dezhañ chom ouzhpenn un eurvezh, hi ne oa ket fellet dezhi mont gantañ. Trouz a oa savet etrezo. Aet e oa he fried kuit en ur chourdrouz taer. Un den faeus ha feuls, dañjerus pa veze ur banne dindan e fri, pezh a choarveze alies er gêr , a lavaras Anna din goude. Fest ar vazh a veze en ti neuze, emezi. Ur wech en doa torret brech e verchig henañ, ha hi pevar bloaz. Peogwir e oa poliser eo ne oa ket bet trubuilhet.